Прњавор, 22.1.2021.

**ПОРТАЛ „ИСТИНОМЈЕР“**

н/р уредника портала

Поштовани,

На вашем сајту јуче је објављен текст под називом „Грађани/ке БиХ су своје повјерење још једанпут дали особама које се доводе у везу са широким спектром кривичних дјела“ у којем су изнесене неистините информације о поднесеној кривичној пријави против мене.

Тражим да у складу са кодексом новинарске струке, направите исправку нетачне информације у тексту.

„Не постоје никакве спорне јавне набавке у општини Прњавор током пандемије корона вируса. Нити је против мене поднесена било каква кривична пријава због, како наводите, спорних јавних набавки током пандемије.

Такође, у вашој вијести стоји повезница „у мају 2020. године“, која води на линк тј. чланак у коме је наведена информација да је против мене, као бившег в. д. директора ФЗО РС поднесена кривична пријава, што сам већ демантовао и понављам.

Не постоји кривична пријава против мене у случају ФЗО РС. Обављајући функцију в.д. директора ове установе никада нисам потписао ниједан уговор са фирмом „Фрезенијус“.

Дарко Томаш

начелник општине Прњавор